****

**7. juli 2020**

**PRODUKTRESUMÉ**

**for**

**Altresyn, oral opløsning (PharmaMénta)**

1. **D.SP.NR**

28121

1. **VETERINÆRLÆGEMIDLETS NAVN**

Altresyn

1. **KVALITATIV OG KVANTITATIV SAMMENSÆTNING**

1 ml indeholder:

**Aktivt stof:**

Altrenogest 4,00 mg

**Hjælpestoffer:**

Butylhydroxyanisol (E320)………...0.07 mg

Butylhydroxytoluén (E321)………...0.07 mg

Alle hjælpestoffer er anført under pkt. 6.1

1. **LÆGEMIDDELFORM**

Oral opløsning. (PharmaMénta)

1. **KLINISKE OPLYSNINGER**

**4.1 Dyrearter**

Svin (kønsmodne polte).

* 1. **Terapeutiske indikationer**

Til synkronisering af brunst hos kønsmodne polte.

**4.3 Kontraindikationer**

Må ikke anvendes til svin med urinvejsinfektioner.

Må ikke anvendes til orner.

Se pkt. 4.7.

**4.4 Særlige advarsler**

Ingen.

**4.5 Særlige forsigtighedsregler vedrørende brugen**

**Særlige forsigtighedsregler for dyret**

Tilsæt det veterinære lægemiddel til foderet umiddelbart før fodring.

Alt uspist medicineret foder kasseres.

Uspist foder skal destrueres på en sikker måde, og ikke videregives til andre dyr.

Må kun bruges til kønsmodne polte, der allerede har vist brunst.

**Særlige forsigtighedsregler for personer, der administrerer lægemidlet**

Direkte kontakt med huden bør undgås. Personligt beskyttelsesudstyr (handsker og overalls) bør benyttes ved håndtering af lægemidlet.

Porøse handsker kan lade dette produkt passere igennem til huden. Hvis produktet kommer i kontakt med huden under handsken kan materialer, såsom latex eller gummi i handsker forøge absorption af produktet gennem huden.

I tilfælde af kontakt med huden eller øjnene ved hændeligt uheld skal der straks vaskes med rigeligt vand.

Vask hænder efter behandling og før næste måltid.

Gravide kvinder og kvinder i den fødedygtige alder bør undgå kontakt med lægemidlet eller bør udvise ekstrem forsigtighed ved håndtering af dette lægemiddel.

Personer, der lider af progesteron afhængige tumorer (kendt eller mistænkt) eller af trombo-emboliske sygdomme bør ikke håndtere produktet.

Overeksponering: utilsigtet absorption kan føre til forstyrrelser af menstruationscyklus, livmoder- eller mavekramper, forøget eller nedsat uterin blødning, forlængelse af graviditet eller hovedpine. Direkte kontakt med huden bør derfor undgås.

I tilfælde af overeksponering, søg lægehjælp**.**

**Andre forsigtighedsregler vedrørende indvirkning på miljøet**

Ved spredning af gødning fra behandlede dyr skal den minimumsafstand til overfladevand, som er fastsat i henhold til nationale eller lokale bestemmelser, nøje overholdes, idet gødningen kan indeholde altrenogest, som kan forårsage uønskede påvirkninger af vandmiljøet.

**4.6 Bivirkninger**

Ingen kendte.

**4.7 Drægtighed, diegivning eller æglægning**

Må ikke anvendes til drægtige eller diegivende dyr.

**4.8 Interaktion med andre lægemidler og andre former for interaktion**

Ingen kendte

**4.9 Dosering og indgivelsesmåde**

Til oral anvendelse til at strø på foderet.

20 mg altrenogest pr. dyr, dvs. 5 ml pr. dyr én gang dagligt i 18 på hinanden følgende dage.

For 540 ml og 1080 ml pakningerne:

Produktet skal administreres med en Altresyn doseringspumpe.

Indstilling af doseringspumpen:

* Placér flasken i en vandret stilling, med mundstykket pegende opad.
* Tryk langsomt på udløseren indtil en dråbe perler på spidsen af mundstykket.

Derefter giver doseringspumpen en dosis på 5 ml for hver fuldstændig aktivering af udløseren. Ved almindelig brug holdes beholderen lodret med toppen nedad.

Doseringspumpen bør forblive på flasken i hele anvendelsesperioden, og låsesystemet skal anvendes ved opbevaring mellem behandlingerne.

For 360 ml pakningen:

Tryk og slip doseringspumpen for at få udløst en 5 ml dosis. Trykbeholderen må ikke omrystes før brug for at undgå at blande opløsningen med den nitrogen, der er indeholdt i trykbeholderen.

Dyrene skal holdes adskilt, og doseres individuelt. Tilføj produktet ved at strø det på foderet. Tilsættes på overfladen af foderet umiddelbart før fodring.

Sørg for korrekt dosering hver dag i behandlingsperioden, da underdosering kan føre til dannelse af cystiske follikler.

* 1. **Overdosering**

Ikke kendt

**4.11 Tilbageholdelsestid**

Slagtning: 9 døgn.

1. **FARMAKOLOGISKE EGENSKABER**

Farmakoterapeutisk klassifikation: Kønshormoner og modulatorer af genitalsystemet.

ATCvet-kode: QG03DX90.

**5.1 Farmakodynamiske egenskaber**

Altrenogest er et syntetisk gestagen tilhørende 19-nor-testosteron-familien. Dette gestagen er aktivt ved oral anvendelse. Altrenogest virker ved at sænke plasmakoncentrationen af endogene gonadotropin hormoner (LH og FSH). Lave gonadotropin-koncentrationer inducerer regression af store follikler (> 5 mm) og tillader ikke vækst af follikler større end 3 mm, og fører derefter til udeblivelse af østrus og ægløsning under behandlingen. Efter behandlingens afslutning stiger LH-plasmakoncentrationen jævnt og tillader follikelvækst og modning.

Derefter vender dyret tilbage til brunstcyklus på en synkroniseret måde.

**5.2 Farmakokinetiske egenskaber**

Altrenogest absorberes hurtigt efter oral administration og den maksimale plasmakoncentration opnås mellem 1 og 4 timer efter behandlingen. Altrenogest metaboliseres hovedsageligt i leveren og udskilles via galden. Eliminationshalveringstiden anslås at være omkring 14 timer.

**5.3 Miljømæssige forhold**

-

1. **FARMACEUTISKE OPLYSNINGER**
   1. **Hjælpestoffer**

Butylhydroxyanisol (E320)

Butylhydroxytoluen (E321)

Sojaolie, renset

Nitrogen

* 1. **Uforligeligheder**

Ingen kendte.

* 1. **Opbevaringstid**

I salgspakning: 3 år.

Efter første åbning af den indre emballage: 2 måneder.

* 1. **Særlige opbevaringsforhold**

Ingen særlige opbevaringsbetingelser.

* 1. **Emballage**

*1080 ml beholdere:*

Beholder af aluminium lukket med en prop og skruelåg.

**6.6 Særlige forholdsregler ved bortskaffelse af rester af lægemidlet eller affald**

Altresyn må ikke udledes i vandløb, da dette kan være farligt for fisk og andre organismer i vandet.

Ikke anvendte veterinærlægemidler samt affald heraf bør destrueres i henhold til lokale retningslinjer.

**7. INDEHAVER AF MARKEDSFØRINGSTILLADELSEN**

PharmaMénta ApS

Håndværkervej 32

6710 Esbjerg V

1. **MARKEDSFØRINGSTILLADELSESNUMMER (NUMRE)**

64017

**9. DATO FOR FØRSTE MARKEDSFØRINGSTILLADELSE**

7. juli 2020

**10. DATO FOR ÆNDRING AF TEKSTEN**

-

**11. UDLEVERINGSBESTEMMELSE**

BP